procesaur/Wiki.mk huggingface dataset:
Драговити

Драговити биле македонско јужнословенско племе кое се населило на Балканот кон крајот на 6 и почетокот на 7 век.Две различни гранки се споменуваат во изворите, едната се населува во средновековна Македонија на север и на исток од Солун и околу градот Бер (во денешна Грција).
Заедно со другите словенски племиња (Берзити, Драговити, Вајонити, Велегезити и Сагудати) на чело со драговитскиот поглавар Хацон, учествувале во нападите на Солун во 614-616 година, но и подоцна во 674-677 година.
Драговитија била склавинија (кнежевство) на територијата на Егејска Македонија, западно од Солун а денес во Република Грција, основано од македонското словенско племе Драговити. Оваа склавинија претставувала посебна епископија (еретичка црква) која го носела истото име, Драговитија (административна единица).
Со настапувањето на византиската реконквиста, еден дел од племето, се чини дека се преселило на север. Нивното име во континуитет се зачувало до 13 век, кога се споменува ''Драговитската област'' во Полог и ''„тиранија (власт) на Драговитите“'' во Бер.
1 Наводи
Список на села во Валовишта

Име на македонски, Македонски-латиница, Име на грчки, Грчки-латиница, Жители во 1903, Жители во 2001
Алезли Махале, Alezli Mahale, Алезли Махале, Алезли Махале, 80
Амерли Махале, Amerli Mahale, Амерли Махале, Амерли Махале, 100
Бејук Махале, Bejuk Mahale, Бејук Махале, Бејук Махале, 180
Бијук Јурен, Bijuk Juren, Бијук Јурен, Бијук Јурен, 50
Ветрен, Vetren, Ветрен, Ветрен, 1770
Вранков Чифлик, Vrankov Čiflik, Вранков Чифлик, Вранков Чифлик, 100
Герман, German, Герман, Герман, 590
Глибовци, Glibovci, Глибовци, Глибовци, 240
Голешево, Goleševo, Голешево, Голешево, 1250
Горно Порој, Gorno Poroj, Горно Порој, Горно Порој, 3780
Ѓуџенли, Ǵudženli, Ѓуџенли, Ѓуџенли, 250
Валовишта (Демир Хисар), Valovišta, Валовишта, Валовишта, 5840
Дервент, Dervent, Дервент, Дервент, 160
Долно Порој, Dolno Poroj, Долно Порој, Долно Порој, 2350
Драготин, Dragotin, Драготин, Драготин, 110
Елешница, Elešnica, Елешница, Елешница, 340
Инанли, Inanli, Инанли, Инанли, 260
Камарето, Kamareto, Камарето, Камарето, 200
Кара Таш Махале, Kara Taš Mahale, Кара Таш Махале, Кара Таш Махале, 150
Кесеџи Чифлик, Kesedži Čiflik, Кесеџи Чифлик, Кесеџи Чифлик, 180
Кешишл’к, Kešišl’k, Кешишл’к, Кешишл’к, 300
Крушево, Krušovo, Крушево, Крушево, 2510
Крчово, Krčovo, Крчово, Крчово, 1150
Кула, Kula, Кула, Кула, 110
Кумли, Kumli, Кумли, Кумли, 945
Ќуприја, Ḱuprija, Ќуприја, Ќуприја, 500
Ќучук Јурен, Ḱučuk Juren, Ќучук Јурен, Ќучук Јурен, 17 5
Латрово, Latrovo, Латрово, Латрово, 360
Липош, Lipoš, Липош, Липош, 350
Мандраџик, Mandradžik, Мандраџик, Мандраџик, 90
Манџука, Mandžuka, Манџука, Манџука, 50
Марикостеново, Marikostenovo, 500
Марио Поле, Mario Pole, Марио Поле, Марио Поле, 90
Махмудли, Mahmudli, Махмудли, Махмудли, 450
Матница, Matnica, Матница, Матница, 1650
Мешели, Mešeli, Мешели, Мешели, 350
Муси Чали, Musi Čali, Муси Чали, Муси Чали, 200
Мутавли, Mutavli, Мутавли, Мутавли, 18 5
Нови Чифлик, Novi Čiflik, Нови Чифлик, Нови Чифлик, 50
Палмеш, Palmeš, Палмеш, Палмеш, 1150
Пирин, Pirin, Пирин, Пирин, 1295
Пулево, Pulevo, Пулево, Пулево, 280
Радево, Radevo, Радево, Радево, 400
Рајковци, Rajkovci, Рајковци, Рајковци, 420
Рамна, Ramna, Рамна, Рамна, 550
Рупел, Rupel, Рупел, Рупел, 280
Савек, Savek, Савек, Савек, 1600
Света Петка, Sv. Petka, Света Петка, Света Петка, 1230
Сенгелово, Sengelovo, Сенгелово, Сенгелово, 1650
Средни Топалник, Sredni Topalnik, Средни Топалник, Средни Топалник, 450
Тодорич, Todorič, Тодорич, Тодорич, 400
Топалник Дере, Topalnik Dere, Топалник Дере, Топалник Дере, 420
Топалник Долни, Topalnik Dolni, Топалник Долни, Топалник Долни, 370
Трнка, Trnka, Трнка, Трнка, 150
Харк Махале, Hark Mahale, Харк Махале, Харк Махале, 100
Хаџи Бејлик, Hadži Bejlik, Хаџи Бејлик, Хаџи Бејлик, 650
Хоџов Чифлик, Hodžov Čiflik, Хоџов Чифлик, Хоџов Чифлик, 150
Црквишта, Crkvišta, Црквишта, Црквишта, 670
Чавдар Махале, Čavdar Mahale, Чавдар Махале, Чавдар Махале, 130
Ченге Махале, Čenge Mahale, Ченге Махале, Ченге Махале, 60
Чифлик Маала, Čiflik Maala, Чифлик Маала, Чифлик Маала, 110
Чифлиџик, Čiflidžik, Чифлиџик, Чифлиџик, 180
Џаферли, Džaferli, Џаферли, Џаферли, 100
Шугово, Šugovo, Шугово, Шугово, 1350
Список на села во Правишта

Име на македонски, Македонски-латиница, Име на грчки, Грчки-латиница, Жители во 1903, Жители во 2001
Авли Ќој, Avli Ḱoj, Αυλή, Avli, 180, 556
Атлар, Atlar, Μικροχώρι, Mikrochori, 80, 0
Боблен, Boblen, Ακροπόταμος, Akropotamos, 550, 693
Бостанџили, Bostandžili, Κηπιά, Kipia, 400, 611
Велиџиљар, Velidžiljar, Δημαράς, Dimaras, 200, 0
Горјан, Gorjan, Γεωργιανή, Georgiani, 400, 706
Деве Киран, Deve Kiran, Μέλισσα, Melissa, 250, 221
Демирли, Demirli, Σιδηροχώρι, Sidirochori, 360, 221
Дормушлу, Dormušlu, Μεσότοπος, Mesotopos, 220, 0
Дрезна, Drezna, Μυρτόφυτο, Mirtofito, 350, 484
Дренич, Drenič, Αντιφίλιπποι, Antifilippoi, 400, 1.073
Дреново, Drenovo, Χορτοκόπι, Chortokopi, 250, 384
Елиџик, Elidžik, Αετοπλαγιά, Aetoplagia, 250, 0
Ени Ќој, Eni Ḱoj, Κριθιά, Krithia, 85, 1.380
Есирли, Esirli, Πλατανότοπος, Platanotopos, 125, 631
Каријан, Karijan, Καριανή, Kariani, 600, 696
Кочан, Kočan, Ακροβούνι, Akrovouni, 200, 0
Кулали, Kulali, Πυργοχώρι, Pyrgochori, 100, 147
Кусороб, Kusorob, Μεσορόπη, Mesoropi, 780, 610
Кучкар, Kučkar, Ελαιοχώρι, Elaiochori, 500, 1.126
Левтера, Levtera, Ελευθερές, Elefthres, 600, 1.325
Мешели, Mešeli, Δρυάδα, Dryada, 160, 0
Моштијан, Moštijan, Μουσθένη, Moustheni, 2.200, 1.075
Мурсали, Mursali, Μονοκαρυδιά, Monokarydia, 200, 0
Никишјан, Nikišjan, Νικήσιανη, Nikisiani, 860, 2.451
Орфан, Orfan, Ορφάνι, Orfani, 20, 708
Османли, Osmanli, Χρυσόκαστρο, Chrysokastro, 300, 645
Палихор, Palihor, Παλαιοχώρι, Palaiochori, 950, 1.604
Подгорјани, Podgorjani, Ποδοχώρι, Podochori, 650, 665
Правишта, Pravišta, Ελευθερούπολη, Eleftheroupoli, 3.550, 5.932
Рехимли, Rehimli, Μεσιά, Mesia, 240, 191
Самоков, Samokov, Δωμάτια, Domatia, 1.000, 590
Срли, Srli, Κοκκινοχώρι, Kokkinochori, 125, 284
Тобљани, Tobljani, Εξοχή, Exochi, 350, 173
Фтир, Ftir, Φτέρη, Fteri, 110, 0
Четакли, Četakli, Μελισσοκομείο, Meilssokomeio, 320, 365
Чиста, Čista, Φωλιά, Folia, 85, 575
Чифлик, Čiflik, Τρίτα, Trita, 66, 0
Сплав

Сплав или скеле е рамна конструкција која плута и се употребува за воден транспорт. Ова е наједноставниот вид на пловило, кој се одликува со отсуството на труп. Наместо ова сплавовите се одржуваат во вода со помош на пловни материјали како дрво, запечатени буриња или пак напумпани воздушни комори. Традиционалните примитивни сплавови е прават од дрво или трски. Денешните сплавови користат понтони, барабани или пак блокови од стиропор. Сплавовите на надувување користат издржливи повеќеслојни гумирани платна. Зависно од употребата и големината, сплавот може да има и надградба, јарболи или кормила.
Стопанското шумарство порано се користело со сплаварење за пренос на трупците со нивно врзување во сплавови и пловејќи (или влечејќи) ги по река. Овој метод на пренос бил доста чест сѐ до средината на XX век, но денес ретко се користи.
Типот на сплав кој се користи за рекреативно сплаварење е всушност чамец на надувување, изработен од еластични материјали, соодветни за пловидба по брзаци.
1 Поврзано
* Сплаварење
* Воден транспорт
** Речен транспорт
* Скеле (градежништво)
Петерско Езеро

Петерско Езеро (|Λίμνη Πετρών, ''Лимни Петрон''; старо ''Πετέρσκο'') — езеро во Леринско, Егејска Македонија, дел од групата на Егејските Езера.
Езерото се наоѓа на териториите на Леринско, Општина Суровичево, во северниот дел на котлината Острово меѓу два крака на планината Ниџе. Надморската висина му изнесува 570-572 метри, површината околу 12 км,<sup>2</sup> додека езерото е длабоко само четири метри. На брегот на езерото се наоѓа селото Острово, додека над езерото, на врвот на ридот се наоѓаат остатоците од тврдината која потекнува од владеењето на цар Самоил. Вкупната површина на тврдината изнесува околу 25 хектари. Поврзано е со соседното Рудничко Езеро, од каде што добива вода. Неговите води пак се влеваат во Островското Езеро. На западниот брег се наоѓа селото Петерско, а во југозападниот Суровичево.
Заедно со Островското Езеро сочинуваат екосистем, во кој живеат повеќе од 130 видови птици, цицачи, риби. Овој простор е живеалиште на ретки и загрозени видови птици, од кои само во Петерското Езеро повеќе од 90 видови, како големиот корморан (''Phalacrocorax carbo'') и малиот корморан (''Phalacrocorax pygmaeus''). Се гнездат и ноќната чапја (''Nycticorax nycticorax''), жолтата чапја (''Ardeola ralloides'') и малата бела чапја (''Egretta garzetta'')
Во 1977 г. Петерското Езеро е прогласено за место со посебна природна убавина. Заедно со соседното Островско Езеро е вклучено во мрежата на заштитени подрачја Натура 2000 (1340004) и двете езера се прогласени за места од орнитолошка важнот (045).
Евроазија

Евроазија — најголемото едноделно тло на Земјата, со површина од 54.000.000 км<sup>2</sup> споредено со Америка (околу 42.000.000 км<sup>2</sup>), Африка (околу 30.000.000 км<sup>2</sup>), Антарктикот (околу 13.000.000 км<sup>2</sup>) и Океанија (9.000.000 км<sup>2</sup>). Во неа спаѓаат два континента—Европа и Азија. Населението брои некаде 4.611.307.438 — повеќе од 70% од вкупното светско население.
1 Историја и култура
Патот на свилата ја симболизира трговската и културна размена кои ги поврзувале евроазиските цивилизации низ историјата, и таа е сѐ поактуелна тема. Во последно време развиена е и идејата за поширока евроазиска историја која се занимава со генетските, културни и лингвистички врски помеѓу старите европски и азиски култури. Овие речиси отсекогаш се сметале за засебни.
За првпат Евроазија ја обиколил Адолф Ерик Норденшелд во 1878-79.
2 Геологија
Евроазија се формирала пред 375 - 325 милиони години. Тоа се случило кога се споиле Сибир (порано засебен континент), Казахстанија и Балтика (која била поврзана со Лаврентија (денес Северна Америка) добивајќи ја Евроамерика). Кинеските кратони се судриле со јужното крајбрежје на Сибир.
3 Поврзано
* Палеарктик
* Евроазиство
* Лавразија, Евроазија+Северна Америка.
* Евроамерика, Балтика (западна Европа) + Северна Америка.
* Евроазиска Економска Заедница
* Неоевроазијанство
* Африка-Евроазија
Вињета (графика)

:''За други употреби на зборот ''Вињета'', видете Вињета.''
Вињета (од француски: ''vignette''), во графичкиот дизајн е украс на книга или весник, кој ги разделува деловите или главите на книгите, или пак служи за украсување на рабовите, .
Младост (езеро)

Младост (или Велешко Езеро) — вештачко езеро северно од градот Велес, на земјиште кое е во сопственост на Република Македонија. Сообраќајниот пристап е преку асфалтиран месен пат од правец на Велес кој оди по брегот на езерото, минува низ браната и продолжува до автопатот Скопје-Велес. Во рамките на месноста постои асфалтиран пат кој го поврзува месниот пат со комплексот на мотели. Крај самото езеро работат многу посетуваните и познати места: мотелот „Романтик“, а на водите на самото езеро работи мотел-ресторан на бродот „Панини“. Езерото било изградено со цел за наводнување на лозовите насади и земјоделските плантажи во околината кои често страдале од суши во минатото.
Денес, езерото „Младост“ е многу посетувано туристичко место. Местото е поврзано со тамошната 10-киловатна мрежа, до него постои телефонска мрежа. Во хидрографски поглед месноста се наоѓа покрај акумулацијата „Младост“ на реката Отовица, лева притока на реката Вардар. Урбаното планирање на езерото опфаќа: сателитска населба за домување, комерцијални содржини, угостителство и зона за спорт и рекреација. Езерото е најчесто посетено за спортски риболов (застапени се рибите: крап, сом, шаран, бојник), излети и пикници за празници како 1 мај, Илинден и капење во летните месеци. На брегот на езерото постои камп со приколки и шатори во кои често престојуваат луѓе во летниот период. Во околината на езерото се изградени и сè уште се градат голем број на викендички. Околните ридови се пошумени со густа борова шума која придонесува за пријатниот амбиент на езерото. Во непосредната околина на езерото се извршени повеќе акции за пошумување во рамките на акцијата „Ден на дрвото“.
На 26 август 2019 година во околината на езерото избувнал голем пожар, уништувајќи голема шумска површина.
1 Галерија
Текстилна уметност

Текстилна уметност е изработка на текстили или нешто друго со нивна помош.
Текстилните уметности се корситат со разни техники за создавање на ументички дела со помош на преѓа и конци понекогаш во комбинација со текстилна или друга боја.
Во текстилни уметности спаѓаат:
* Кукичење (хеклување)
* Везење
* Филц
* Плетење
* Тантела
* Крпеници
* Шиење
* Ткаење
* Бордура
1 Поврзано
* Текстил
* Модно творештво
* Ликовна уметност
Вонбродски мотор

''Вонбродски мотор'' е погонски систем за чамци.
1 Општа употреба
Вонбродските мотори за чамци е самостојна единица со мотор, придруни системи и пропелер, предвиден за прицврстување на пловилото (одзади). Ова е најчестиот метод на продвижување на мали пловила.
Покрај погон, вонбродските мотори служат и за управување, така што стожерираат (се вртат) и така ја контролираат насоката на пропелерот. Ногарката за пренос во водата исто така игра улога на кормило дури и кога пропелерот не се движи.
Кога бродовите се вон употреба или во плитки води, моторите може да се навалуваат нанапред над местото на прицврстување за да го подигнат поропелерот и осовината за пренос вон водата и со тоа да спречат собирање на алги или удирање во подводни опасности како карпи.
2 Типови мотори
Малите вонбродски мотори се навистина самостојни, со вградени резервоари и контроли поставени на самиот мотор. Овие се управуваат со управувачки лост кој е дирдектно сврзан со моторот. Овие мали мотори се лесни - може да бидат и 12 кг, а да бидат доволно силни за да движат мало кајче со брзина од 15 км/ч, многу побрзо отколку со весла. Овие се мошне преносливи и се откачуваат од пловилото со одвртување на прицврстувалките. Тие обично имаат рачно палере, додека поголемите типови имаат електрично палење налик на она кај автомобилите.
Производителите прават и големи вонбродски мотори, доволно моќни за да движат чамци со должина од 9 метри или повеќе. Постојат и елекрични вонбродски мотори. Овие имаат специјализирана примена. Вонбродските мотори можат да се најдат и во дизел варијанти, но нивната тежина и цена ги прават непрактични за највеќето намени.
Поризведени се и некои мотори на принцип на воден млаз наместо пропелер. Овие не прават никаква кавитација и со тоа се поманеврабилни и можат да работат во многу плитки води. Меѓутоа нивната ниска ефикасност споредена со онаа на пропелерите ја ограничува нивната примена.
3 Историја и развој
Првиот практичен вонбродски мотор го конструирал норвешкиот-американски изумител Оле Евинруд во 1909.
Историски, највеќето вонбродски мотори биле двотактни заради нивната едноставност (и затоа сигурност), ниска цена, и висок сооднос на сила на тежина - проблемот со тежината станал важен бидејќи потешките мотори имале проблеми со управувањето. Меѓутоа нивното загадување довело до популарноста на четворотактните вонбродски мотори, особено за поевтините модели. Скапите модели останале двотактни.
Бродските мотори ја имаат предноста на можност за влечење на бескрајни залихи на вода за ладење од езерото/морето; ова ја елиминира потребата за ладилник и венилатор, а со тоа намалувајќи ја комплексноста и тежината на моторот.
4 Производители
* Бритиш Анзани
* Бритиш Сигал
* Евинруд/Џонсон, подружница на Bombardier Recreational Products
* Хонда
* Мерјкјури/Маринер
* Нисан
* Сузуки
* Тохатсу
* Јамаха Хатсудоки
5 Поврзано
* Вобродски мотор
* Бродски мотор
* Поморски погон
6 Патенти
* - ''Механизам за поморски погон''* - ''Кануа и други мали пловила''
Островско Езеро

Островско Езеро (|Βεγορίτιδα, ''Вегоритида'') — езеро во Егејска Македонија, денес во Грција, дел од групата на Егејските езера. Понекогаш се среќава и под името ''Свети Панталејмон''.
Езерото зафаќа дел од териториите на Леринскиот и Постолскиот округ. Во североисточниот дел на Островската Котлина меѓу планините Ниџе на север и Каракамен на југ. Надморска му висина изнесува 543 м. Тоа е едно од најдлабоките езера во Грција (70 метри). Тоа е долго 15, а широко 7 километри, но неговата површина е многу намалена по изградбата на две хидроцентрали кај Суровичево и Теово, така што денес неговиот југозападен дел е наполно пресушен. Езерото се полни од Петерското Езеро, западно од него, како и од реките Биралска, Ословска и Делова (Аспропотамос) и некои други помали рекички.
Езерското подрачје има повеќе населени места кои припаѓаат на општините Воден и Суровичево. Покрај градот Острово (Арниса) и селото Чеган од неговата северна страна, по крајбрежјето се сместени селото Пателе (Агиос Пантелејмонас) од западната и селата Коларица (Мањаки), Уклемеш (Фаранги) и Кочана (Переја) од источната страна.
1 Фауна
Островското и Петерското Езеро сочинуваат заеднички екосистем, во кој живеат повеќе од 130 видови птици, цицачи како и видри и уникатни видови риби како ''Coregonus lavaretus''. На овој простор е живеалиште и на ретки и загрозени видови птици.
Тука се гнездат:
* ноќна чапја (''Nycticorax nycticorax'')
* жолта (гривеста) чапја (''Ardeola ralloides'')
* мала бела (сребреникава) чапја (''Egretta garzetta'')
Пошироко кај езерото исто така гнездат:
* мал воден бик (Ixobrychus minutus'')
* мал корморан (''Phalacrocorax pygmeus'')
* египетски (бел) мршојадец (''Neophron percnopterus'')
* орел змијар (''Circaetus gallicus'')
* блатна еја (''Circus aeruginosus'')
* ливадска еја (''Circus pygargus'')
* лисест (белоопашест) глувчар (''Buteo rufinus'')
* златен (скалест) орел (''Aquila chrysaetos'')
*речна рибарка (''Sterna hirundo'')
Можат да се забележат и:
* белоопашест орел (''Haliaeetus albicilla'')
Меѓу водните птици можат да се видат:
*цуцулест нуркач (''Podiceps cristatus'')
*патка превез (''Netta rufina'')
*лиска (''Fulica atra'')
Агностицизам

Агностицизмот — филозофско убедување дека вистинитосната вредност на тврдења за постоењето или непостоењето на божества, но и други религиозни и метафизички тврдењане, не може да се утврди ниту докаже. Агностицизмот може да се дефинира на различни начини, а и понекогаш означува сомневање или скептичен пристап кон прашања. Во некои смисли, агностицизмот е став за сличностите или разликите меѓу уверение и знаење, отколку за некое специфично тврдење или верување.
Томас Хаксли, англиски биолог, го сковал зборот ''agnostic'' („агностичен“) во 1869 година. Но пред тоа некои мислители и пишани дела го промовираа агностичното гледиште, вклучувајќи ги Протагора, грчки филозоф од 5 век, и митот за создавање „''Насадија-сукта''“ во Риг-веда, антички хиндуистички религиозен текст. Откога Хаксли го сковал овој термин, многу други мислители имаат пишано опширно за агностицизмот.
Fedora (Linux дистрибуција)

Fedora Core е RPM заснована ГНУ/Линукс дистрибуција развивана од Fedora Заедницата, а е спонзорирана од Red Hat. Таа се стреми да е целосен, сенаменски Оперативен Систем составен само од Слободен Софтвер.
Fedora Core е изведена од оригиналниот Red Hat Linux Оперативен Систем, со цел да се исклучи користењето на Red Hat Linux кај домашните корисници. Поддршка за Fedora Core е достапна но, Red Hat не нуди поддршка за Fedora Core; Иако, повеќето од развивачите на Fedora Core се вработени во Red Hat. Fedora Core, сега, го формира централниот систем на Red Hat Linux дистрибуцијата.
1 Историја
Fedora проектот беше почнат во доцна 2003 година, од каде Red Hat објави дека Red Hat Linux нема повеќе да биде развиван од Red Hat со предлог за сите корисници на Red Hat Linux да користат RHEL ''(Red Hat Enterprise Linux)'', а за тие што сакаат да користат Red Hat Linux или RHEL за домашна употреба да ја користат новосоздадената Fedora.
Почнувањето на Fedora проектот направи еден ''тренд'' помеѓу комерцијалните ГНУ/Линукс дистрибутери и развивачи да при секоја комерцијална верзија на една ГНУ/Линукс Дистрибуција да се пушти и една некомерцијална верзија на таа дистрибуција, која, при своето градење автоматски ќе го гради комерцијалниот ГНУ/Линукс систем.
2 Именување
Името ''Fedora'' доаѓа од доброволниот проект наречен ''Fedora Linux'' кој обезбедувал додатни пакети за Red Hat Linux дистрибуцијата.
Патем, Fedora e англиско име за еден вид на шапка - „федора“ која е направена од мек материјал, која напред и позади има остар облик.
3 Пакување
Федора доаѓа на 5 CD-а или на 1 DVD. За основна инсталација потребни се само првото и второто CD. Таа доаѓа со инсталационата алатка Anaconda која може да инсталира графички или со текст. Инсталационите дискови ги содржат само најосновните пакети, и најстабилните пакети, иако, во складиштата на пакети има над 7,000 пакети.
Постојат три официјални складишта на пакети:
* Fedora Core (со пакети потребни за целиот систем)
* Fedora Updates (со пакети за ажурирање на системот)
* Fedora Extras (со пакети за додатен ''екстра'' софтвер)
Едни од попопуларните складишта на пакети кои не се одржувани од Fedora е .
4 Излегувања
Fedora излегува на околу 5 - 6 месеци. Досега се излезени 6 стабилни верзии. Пред секое ново излегување на еден Fedora систем се прават три тест излегувања, при што, корисниците ќе можат да пријавуваат грешки и да го надградуваат системот.
4.1 Излезени верзии
Верзија Име Излезено на/Ќе излезе Статус
7, ''Непознато'', 27 Мај, 2007, Во развој
6, Zod, 24 Октомври, 2006, Се одржува
5, Boredaux, 20 Март, 2006, Се одржува
4, Stentz, 13 Јуни, 2005, Не се одржува
3, Heilderberg, 8 Ноември, 2004, Не се одржува
2, Tettnang, 18 Мај, 2004, Не се одржува
1, Yarrow, 6 Ноември, 2003, Не се одржува
4.2 Тест Верзии на Fedora Core 7
Излегува Дата
F7 Тест 1, 1 Февруари, 2007
F7 Тест 2, 1 Март, 2007
F7 Тест 3, 27 Март, 2007
F7 Тест 4, 24 Април, 2007
5 Додатни информации
Ономатопеја

Ономатопеја од грчки ὀνοματοποιία; ὄνομα за „име“ и ποιέω за „јас правам“ — појава кога зборот со својот звук ја имитира природата или оној што го означува, т.е., вид ономатопеја е самиот збор создаден со имитирање на звуци од природата или гласови на животни.
1 Примери на ономатопеја
* Жабата ''крека''*''Кукуригу кукуригу,'' викна петелот
*''Чук, чук'' Стојанче
*''Туп, туп'' со ножињата
Кабуки

Кабуки (јапонски: 歌舞伎) е традиционална форма на јапонски театар која прикажува историски, романтични и љубовни драми со музичка придружба и игра каде што женските улоги обично ги играат мажи. Кабуки започна во стариот главен град на Јапонија - Кјото, во почетокот на Едо Периодот во 1603.
Панта Џамбазоски

Панта Џамбазоски — македонски тапанар и новинар. Тој е автор на името на една од најдобрите македонски рок бендови, Мизар, каде членувал седум години. Потоа кратко време поминал во Берлин гори. Кон крајот на 1988. година Панта Џамбазоски станал првиот тапанар на групата Архангел. Во моментов работи во една од најгледаните приватни телевизии во Македонија - телевизија Телма. Новинарската кариера ја започнал во списанието „Млад Борец“, каде најпрво бил уредник од областа на музиката, а потоа преминал во политичката рубрика. Потоа беше уредник во македонскиот дневен весник Нова Македонија.
Најмал заеднички именител

Во математиката, најмал заеднички именител (скрат. НЗИ) е најмалиот заеднички содржател на именителите на едно множество прости дропки. Ова е најмалиот позитивен цел број кој е делив со броевите за кои се бара НЗИ. На пример, НЗИ на
:<math>\left\{ \frac{1}{2}, \frac{1}{4} \right\}</math>
е 4 бидејќи најмалиот заеднички содржател на 2 и 4 е 4. Така, НЗИ на
:<math>\left\{ \frac{1}{2}, \frac{1}{3} \right\}</math>
е 6. Користејќи го НЗД (или било кој негов делител) како содржател дава можност за собирање, одземање или споредба на дропки:
*<math>\frac{1}{2} + \frac{1}{4} = \frac{2}{4} + \frac{1}{4} = \frac{3}{4}</math>;
*<math>\frac{1}{2} - \frac{1}{3} = \frac{3}{6} - \frac{2}{6} = \frac{1}{6}</math>;
*<math>\frac{1}{3} < \frac{2}{5}</math> бидејќи <math>\frac{5}{15} < \frac{6}{15}</math>.
1 Поврзано
* Најголем заеднички делител (НЗД)
* Разложување — обратен процес од собирање дропки во ''незаеднички'' содржатели.
Динамит

Динамит е експлозив со многу разорно дејство, мешаница од 75 дела нитроглицерини 25 дела некој друг, еластичен, порозен, но неексплозивен материјал обично со инфузориска или дијатомејска земја. Динамитот бил измислен од шведскиот хемичар и инженер Алфред Нобел во 1866 по што добил индустриска сопственост (патентно право) следната година во октомври.
1 Употреба
* Главна употреба на динамитот е во изградбата, рударството и разурнувањето.
* Имал корист во минати борби при разурнувањето на мостови со цел да се успори напредувањето на непријателот.
* Денес редовно се употребува во некои скијачки центри за намерно создавање на лавина во почетокот на сезоната за безбедност по скијачките патеки. Кога динамитот се употребува, треба правилно да се употребува затоа што тој знае и да биде „фатален“ за човечкиот живот.
2 Динамитот како тема во уметноста и во популарната култура
* „Динамит“ (англиски: ''Dynamite'') — песна на американската поп-рок група ''The dB's'' од 1981 година.* „Грст динамит“ (англиски: ''A Fistful of Dynamite'') — композиција на италијанскиот композитор Енио Мориконе (''Ennio Morricone'').
Санстефанска Бугарија

Санстефанска Бугариjа — иредентистички поим со кој се опфаќа предложената територија на Бугарија (автономно, вазално кнежевство на Отоманското Царство со христијанска влада и народна милиција) во периодот (3 март - 13 јули 1878) дефинирана по склучувањето на Санстефанскиот договор помеѓу Руската Империја и Отоманското Царство во 1878. Тој проект никогаш не се остварил, но одиграл огромна улога во формирањето на бугарскиот национализам.
Санстефанска Бугарија е држава која би се создала по Санстефанскиот мировен договор од 1878 година со кој Бугарија добивала автономија, и како таква таа би била најголема држава на Балканот во тоа време.
Таа требало да ги опфаќа териториите од Дунав долж новосоздадената српска граница и по западната граница преку Врање до Скопска Црна Гора. Оттаму границата преминувала по западните граници на Куманово, Кочани, до Кораб планина.
Потоа, границата се спушта на југ по Црн Дрим и потоа по западната граница на Охрид, Старово и Корча до планината Грамошта. Понатаму, границата тргнува на исток преку Костурското Езеро, стигнувала до река Магленица и се спушта до Солунскиот Залив.
Границата го заобиколува Солун и преку езерото Бешик Ѓол излегува на Струмскиот Залив. Од Бурувиот Ѓол границата се извиткува на север кон Родопите до Чепеларе, каде завива на исток и се спушта по Арда, па минува преку Источна Тракија до Црно Море, оставајќи го Едрене во Османлиското Царство, а Лозенград, Лилебургас и Мало Трново во Бугарија. Границата го напушта морскиот брег при Мангалија и преку Добруџа излегува на Дунав при Расово.
1 Поврзано
* Санстефански Договор
* Берлински конгрес
Звонко Богдан

Звонко Богдан (р. 5 јануари 1942 во Сомбор) е истакнат изведувач на народни тамбурашки и староградски песни од Војводина, Србија. Освен тоа што е славен пејач, тој е и композитор, сликар и џокеј, и ужива углед на боемство и отменост. Живеел во Виена за време на 1990-тите години, и се вратил во Војводина по падот на Слободан Милошевиќ. Сега живее во Суботица.
1 Животопис
Звонко Богдан е роден во Сомбор, кој во тоа време бил под унгарска окупација (во Втората светска војна), во семејство Буњевци.
Пее како негови така и традиционални песни (особено буњевски) во придружба на тамбураши. Некои од песните ги компонирал самиот (како ''Хеј салаши на северу Бачке''). Има и песни на унгарски и ромски.
На неговите изведби го придружуваат ансамблите „Тамбурашки оркестар Јанике Балажа“ од Војводина и „Загребачки тамбураши“ од Хрватска. Звонко Богдан е сѐ уште многу активен и изведува во Србија и Хрватска, како и ширум светот каде живеат луѓе од тие краишта.
Некои од неговите најпопуларни песни се:
* „Хеј салаши на северу Бачке“
* „Осам тамбураша с Петроварадина“
* „Већ одавно спремам свог мркова“
* „Не вреди плакати“
* „Говори се да ме вараш“
* „Крај језера једна кућа мала“
* „Фијакер стари“
* „Прошле су многе љубави“
* „Ко те има, тај те нема“
* „У Сомбору педесет и неке“
* „У тем Сомбору“
* „Купићу ти ципелице“
2 Дискографија
* 1973: ''Звонко Богдан''* 1973: ''Бисери народне музике''* 1974: ''Звонко Богдан пева за Вас''* 1976: ''Што се боре мисли моје''* 1981: ''Звонко Богдан и тамбурашки оркестар Јанике Балажа''* 1984: ''Леголас''* 1980: ''Звонко Богдан''* 1984: ''Песме и песници''* 1990: ''Звонко Богдан''* 2001: ''Живот тече у лаганом ритму''* 2003: ''Раритети''* 2003: ''Успомене на време које се сигурно поновити неће'' (двојно ЦД)
* 2005: ''Звонко Богдан - Највећи хитови''* 2012: ''Звонко Богдан - Ова писма рефрен нема''
3 Поврзано
* Јаника Балаж
* Староградска музика
* Тамбура
Слобода на морињата

МБ Слобода на морињата''MS Freedom of the Seas''
Изграден:, Акер Јардс (Турку, Финска)
Порачан:, Септември 2003
Положен:, 9 ноември, 2004
Спуштање:, 19 август, 2005
Крстен:, 12 мај, 2006 во Бајон, Њу Џерси на Њујоршкото пристаниште
Прва пловидба:, 4 јуни 2006 (Кариби)
Статус:, во служба
Општи одлики
Тежина:, 154,407 долги тони
Под вода:, 8.5 метри
Должина:, 338.77 m
Ширина:, 38.6 m водна површина, 56.0 m есктремна (крила на мостовите)
Висина:, 63.7 m (15 палуби)
Струја:, Шест Вартсила 46 V12 дизел-мотори, секој со 12.6 MW (~17,000кс) придвижувајќи електрични генератори со 514 в/мс
Погон:, Три ABB елетрични погони со Азипод сталак, два азимутни, еден фиксен. 4 додатни лачни турбини.
Брзина:, 21,6 јазли (40 км/ч)
Луѓе:, 4,370 патници; 1.360 посада
Вредност:, ~750 милиони евра
Регистратура:, Бахами
МБ Слобода на морињата (''MS Freedom of the Seas'') е крстосувач на Кралската Карипска Интернационала (''Royal Caribbean International'') и именител на неговата класа. Ова е вториот најголем патнички брод на светот (по Класа Оаза|класата Оаза), со капацитет за преку 4.300 гости на петнаесет палуби, опслужувани од преку 1.300 посада. Бродот држел титулата за најголем патнички брод сѐ до 2009 г. со изградбата на бродовите од класата „Оаза“, од истиот сопственик.
1 Изградба
Слобода на морињата е изграден од бродоградилиштето Акер Јардс во Турку, Финска кој исто така ги гради и другите бродови од класата Слобода. Со завршувањето на изградбата, овој брод станал најголемиот патнички брод на светот, земајќи му ја титулата на Кунардовиот брод „Кралица Мери 2“, за во 2009 г. да биде надминат од бродовите од класата „Оаза“.
''Слобода'' е за 2,4 метри потесен од ''КМ2'' на водното ниво, за 6 пократок и има за 1,5 помала подводна висина. Меѓутоа овој брод е поголем по тонажа и со тоа е вториот најтежок патнички брод во светот.
2 Содржини
На бродот има три места за пливање; интерактивен воден парк, посебен базен за возрасни и главен базен. Има два џакузи кои надвиснуваат од страните на бродот. На Кралската Променада има кафуле, пицерија Сорентос, сладоледџилница Бен и Џерис, винарија, ирски паб, и многу фришопи. На 13-тата палуба има има спортски содржини како ѕид за искачување по карпи, FlowRider (бранопроизводител за сурф-симулација), терен за миниголф и правилен кошаркарски терен. Други содржини се лизгалиште, казино, ресторан Џони Рокетс, Wi-Fi можности низ целиот брод, телевизори со рамен екран во сите кабини, како и здружливост за мобилни телефони.
3 Факти и податоци
* Бродот има 30 чамци за спасување.
* Трошокот на работење изнесува 1 милион американски долари дневно.
* Има 750,000 светилки и 4,700 уметнички дела, а користи 35,000 кг мраз дневно.
* Најголемиот апартман има 113 м², во кој може да спијат 14 гости, има 5 телевизори, свое џакузи и бар.
* Бродот троши околу 106.000 литри гориво дневно.
4 Галерија
Список на села во Кајлар

Име на македонски, Македонски-латиница, Име на грчки, Грчки-латиница, Жители во 1903, Жители во 2001
Ак Ќој, Ak Ḱoj, Ак Ќој, Ак Ќој, 150
Арбино, Arbino, Арбино, Арбино, 300
Бајракли, Bajrakli, Бајракли, Бајракли, 300
Банчели, Bančeli, Банчели, Банчели, 112
Баракчилер, Barakčiler, Баракчилер, Баракчилер, 200
Биралци, Biralci, Биралци, Биралци, 800
Влашка Блаца, Vlaska Blaca, Влашка Блаца, Влашка Блаца, 2500
Бошовци, Bošovci, Бошовци, Бошовци, 290
Војводина, Vojvodina, Војводина, Војводина, 250
Граматиково, Gramatikovo, Граматиково, Граматиково, 780
Дебрец, Debrec, Дебрец, Дебрец, 1440
Деделер, Dedeler, Деделер, Деделер, 620
Димирџилер, Dimirdžiler, Димирџилер, Димирџилер, 310
Деинли, Deinli, Деинли, Деинли, 225
Дорутово, Dorutovo, Дорутово, Дорутово, 315
Драгодалишта, Dragodališta, Драгодалишта, Драгодалишта, 200
Дуварџилер, Duvardžiler, Дуварџилер, Дуварџилер, 110
Елевиш, Eleviš, Елевиш, Елевиш, 700
Емборе, Embore, Емборе, Емборе, 1520
Ени Ќој, Eni Ḱoj, Ени Ќој, Ени Ќој, 125
Инеова, Ineova, Инеова, Инеова, 240
Инелево, Inelevo, Инелево, Инелево, 650
Јардолери, Jardoleri, Јардолери, Јардолери, 1000
Јуклемес, Juklemes, Јуклемес, Јуклемес, 150
Кајлари, Kajlari, Кајлари, Кајлари, 3000
Калбуџилар, Kalbudžilar, Калбуџилар, Калбуџилар, 200
Караагач, Karaagač, Караагач, Караагач, 830
Кара Јан, Kara Jan, Кара Јан, Кара Јан, 200
Катраница, Katranica, Катраница, Катраница, 2040
Клисели, Kliseli, Клисели, Клисели, 800
Клисура, Klisura, Клисура, Клисура, 110
Коба Оваси, Koba Ovasi, Коба Оваси, Коба Оваси, 250
Козлу Ќој, Kozlu Ḱoj, Козлу Ќој, Козлу Ќој, 610
Коларица, Kolarica, Коларица, Коларица, 250
Коман, Koman, Коман, Коман, 360
Конуј, Konuj, Конуј, Конуј, 535
Кочане, Kočane, Кочане, Кочане, 1500
Коџа Матли, Kodža Matli, Коџа Матли, Коџа Матли, 350
Кремча, Kremča, Кремча, Кремча, 1260
Курџево, Kurdževo, Курџево, Курџево, 350
Котлари, Kotlari, Котлари, Котлари, 50
Лека, Leka, Лека, Лека, 490
Липинци, Lipinci, Липинци, Липинци, 510
Ментеш Али, Menteš Ali, Ментеш Али, Ментеш Али, 133
Моралар, Moralar, Моралар, Моралар, 250
Паљор, Paljor, Паљор, Паљор, 780
Радуништа, Raduništa, Радуништа, Радуништа, 91
Ракита, Rakita, Ракита, Ракита, 700
Ранци, Ranci, Ранци, Ранци, 680
Салпово, Salpovo, Салпово, Салпово, 810
Сариханлар, Sarihanlar, Сариханлар, Сариханлар, 550
Сисани, Sisani, Сисани, Сисани, 800
Требино, Trebino, Требино, Требино, 220
Трепишта, Trepišta, Трепишта, Трепишта, 530
Ќоселери, Ḱoseleri, Ќоселери, Ќоселери, 750
Ќучук Матли, Ḱučuk Matli, Ќучук Матли, Ќучук Матли, 320
Учини, Učini, Учини, Учини, 600
Хајдарли, Hajdarli, Хајдарли, Хајдарли, 150
Чалџиево, Čaldžievo, Чалџиево, Чалџиево, 1950
Чор, Čor, Чор, Чор, 800
Чукур Амбар, Čukur Ambar, Чукур Амбар, Чукур Амбар, 80
Џумаја, Džumaja, Џумаја, Џумаја, 850
Шајнлер, Šajnler, Шајнлер, Шајнлер, 550
Список на села во Меглен

Име на македонски, Жители во 1903, Жители во 1971
Баово, 560, 1821
Бериславци, 380, 393
Бизово, 800, 369
Биџова Маала, 700, 484
Волчишта, 110, 503
Габришта, 570, 680
Горно Пожар (Горно Пожарско), -, -
Горно Радиово, 200, -
Горно Турманли, -, 60
Горно Црешнево, 210, 405
Драгоманци, 1200, 1320
Дреново, -, 208
Ени Маала, 200, -
Извор, 70, -
Капињани, 1575, 2049
Кара Дере, 155
Воденско, 200
Карладово, 180
Кожушани, 357
Костурино, 54
Лесково
Лугунци, 131
Манастир, 372
Невор, 94
Новоселци, 97
Ново Село
Ноти, 60
Ошин, 398
Полјани, 125
Попово Село, 119
Преб’диште, 119
Продром
Раниславци, 465
Рудино, 303
Ружјани
Саракиново, 17
Сборско, 199
Соботско, 137
Северјани, 24
Слатина, 206
Старишта
Струпино, 419
Тресино, 207
Трстеник
Тудорци, 442
Тушин, 900
Фуштани, 1800, 793
Карник, 100
Цакони
Цакон Маала
Договор од Букурешт (1812)

Букурешкиот договор од 1812 година е договор помеѓу Отоманската и Руската Империја потпишан на 28 мај 1812 година на крајот од Руско-турската војна која се водела од 1806 до 1812 година.
Согласно договорот, Бесарабија (источната половина од Молдавија) била припоена кон Руската Империја, реката Прут станала нова западна граница на Руската Империја. Исто така Русија се здобива со право на трговија низ реката Дунав.
Договорот бил потпишан од рускиот командант Михаил Кутузов, ратификуван од страна на Александар I само еден ден пред Наполеон да изврши инвазија над Русија.
1 Поврзано
* Букурешки договор, 1913
* Букурешки договор, 1918
Механизирано земјоделство

Механизирано земјоделство — користење на земјоделска машинерија со цел за големо зголемување на производството. Денес машинеријата заменува многу задачи кои пред тоа биле изведувани од луѓе или животни како коњи, магариња или волови.
Историјата на земјоделството содржи многу примери за употребата на орудија, но само во последно време машините се користат во толку голема мера.
Првото механизирано земјоделско орудие, чија сила не доаѓала од човекот, бил плугот, придвижуван од животни. Измислен е во Стариот Египет и Месопотамија.
Оваа алатка била единствената механизација во земјоделството со илјадници години, сѐ до доаѓањето на земјоделската и индустриската револуција. Со исклучок на римските жетвени машини, измислени за жнеење на огромните поседи во Галија, овие направи ги придвижувале волови. Други земјоделски машини во античко време биле Пунската кола и Грчката санка - обете примитивни вршалки.
Денес во механизираното земјоделство, меѓу други возила, спаѓаат и авиони, хеликоптери, дронови, камиони и трактори.
1 Поврзано
* Механизација
* Земјоделска машинерија
Памтивек

Памтивек — израз што се употребува за грубо временско лоцирање на нешто што се случило толку одамна, што сосема избледело од памтењето и се изгубило од (или не постои во) записите или преданијата. Тука импликацијата е дека дотичниот предмет може да се смета за неодредено стар (древен).
Пример:
...Меѓутоа, ѓаволот, браќа и сестри, од памтивек урива, а успеал ли да го урне овој свет?
Селски тутун

Селски тутун (научно: ''Nicotiana rustica''), во Латинска Америка познат како Мапачо (''Mapacho'') е многу силна врста тутун. Ова растение се корсити за правење на органски пестициди заради високата концентрација на никотин во неговите листови.
''Rustica'' се користи и за ентеогени цели од страна на јужноамериканските шамани. Расте во дождовни шуми и содржи до 20 пати повеќе никотин од обичните северноамерикански видови како ''N. tabacum''. Најчесто листовите му се ставаат во вода, и водата потоа се инсуфлира; се пуши и во пури, а се користи и како клизма. Исто така е и честа примеса на ајаваската во некои делови на дождовната шума. Овој тутун треба да се употребува многу претпазливо бидејќи никотинот е смртоносен отров, дури и во мали дози.
Бутковско Езеро

Бутковско Езеро (|Λίμνη Κερκίνη, ''Лимни Керкини'') — езеро во Егејска Македонија, дел од групата на Егејските езера.
Езерото се наоѓа кај селото Бутково (Серско). Според историските податоци, во антиката се нарекувало Прасида, а во неговата околина живееле Пајонци. Херодот зборува за нивните наколни населби во Бутковското и Тахинското Езеро.
1 Географија
Езерото се наоѓа меѓу планините Беласица и Круша, во северниот дел на Серското Поле. Претставува котлина на текот на реката Струма. Порано било големо блато, но во 1932 г. неговата површина е зголемена со преградување на источниот и јужниот дел.Во 1982 г. браната е зголемена, со што се зголемил и водостојот за 4-8 м. Северниот дел е блатест со просторна пловна вегетација. Опколено е од ниви, плантажи со тополи и ридови, покриени со листопадни шуми. Прогласено за природен резерват.
2 Хидролошки податоци
Се наводнува главно од реката Струма, како и од неколку мали рекички од Беласица и Круша. Езерото постојано ја менува големината во зависност од сезоната и врнежите.
3 Флора и фауна
3.1 Гнездење
Кај езерото гнездат следниве птици:
*мал нуркач (''Tachybaptus ruficollis'')
*цуцулест нуркач (''Podiceps cristatus'')
*голем корморан (''Phalacrocorax carbo sinensis'')
*мал корморан (''Phalacrocorax pygmeus'')
*мал воден бик (''Ixobrychus minutus'')
*ноќна чапја (''Nycticorax nycticorax'')
*жолта чапја (''Ardeola ralloides'')
*мала бела чапја (''Egretta garzetta'')
*сива чапја (''Ardea cinerea'')
*црвена чапја (''Ardea purpurea'')
*бел штрк (''Ciconia ciconia'')
*црн ибис (''Ibis Plegadis falcinellus'')
*чапја лажичарка (''Platalea leucorodia'')
*дива гуска (''Anser anser'')
*црн кожувар (''Aythya nyroca'')
*долгонога шлука (''Himantopus himantopus'')
*речна рибарка (''Sterna hirundo'')
*белобрада рибарка (''Chlidonias hybridus'') и црна рибарка (''Chlidonias niger'')
Во околните шуми гнездат: црна луња (''Milvus migrans''), орел змијар (''Circaetus gallicus''), краткопрст јастреб (''Accipiter brevipes''), мал креслав (пегав) орел (''Aquila pomarina''), мал орел (''Hieraaetus pennatus'').
3.2 Преселници
За време на преселбите се среќаваат: цуцулест нуркач (''Podiceps cristatus''), обичен пеликан (''Pelecanus onocrotalus''), жолта чапја (''Ardeola ralloides''), мала бела чапја (''Egretta garzetta''), црн штрк (''Ciconia nigra''), сабјарка (''Recurvirostra avosetta''), бојник (''Philomachus pugnax'') и црноопашна блатарка (''Limosa limosa'').
3.3 Презимување
Крај езерото презимуваат следниве птици: голем корморан (''Phalacrocorax carbo sinensis''), мал корморан (''Phalacrocorax pygmeus''), белоглав (кадроглав) пеликан (''Pelecanus crispus'') (600), голема бела чапја (''Egretta alba''), обична белочелна гуска (''Anser albifrons''), дива гуска (''Anser anser'') (200+), патка берија (''Anas crecca'') (макс. 40.000), дива патка (''Anas platythynchos'') (макс. 31.000). мала белочелна гуска (''Anser erythropus'') и обичен жерав (''Grus grus'').
Лимнологија

Лимнологија е науката која се занимава со изчучување на копнени води (солени и слатки) - езера, мочуришта и реки (природни и вештачки), со нивните биолошки, физички, хеимски и хидролошки аспекти. Самиот збор ''лимнологија'' доаѓа од грчките зборови ''лимне'' (езеро) и ''логос'' (наука).
Фрасоа-Алфонс Форел (1841-1912) се смета за основоположник на оваа наука со неговите истражувања на езерото Женева. Оваа наука е во блиско сродство со хидробиологијата, која се занимава со примената на принципите и методите на физиката, хемијата, геологијата и географијата врз еколошки проблеми.
1 Поврзано
* Македонско лимнолошко друштво
* Слатководна биологија
* Морска биологија
Китови

Китот е голем цицач кој целиот свој живот го поминува во вода. Китовите имаат рибовидно тело; но нивните опашни перки се хоризонтални наместо вертикални како кај рибите. Тие имаат весловидни предни екстремитети. Нивната кожа е мазна и сјајна и, во зависност од видот, може да е црна, бела или да е со различни бои и шари. Под кожата се наоѓа тенок слој на масно ткиво, наречено китово масло, кое дава изолација и служи како извор на складирана енергија.
Китовите не се риби. Рибите се ладнокрвни и дишат под водата користејќи жабри. Од друга страна, китовите одржуваат топла и константна телесна температура од околу 37 °C и дишат воздух со помош на бели дробови. За разлика од рибите, кои ги движат своите вертикални опашни перки од една страна на друга додека пливаат, китовите ги движат нивните хоризонтални опашни перки горе-долу за да се пропелираат себеси низ водата.
Китовите припаѓаат на мамалискиот ред Cetacea. Научниците ги класифицираат китовите во две групи. Една група, позната како вилични китови (''Odontoceti''), имаат вилици со остри заби кои ги користат при ловењето на риби, лигни и друг плен. Во вилични китови се вбројуваат делфините и порпоизите. Другата група на китови е беззаби китови (''Mysticeti'') кои немаат заби. Овие китови користат гигантски и флексибилни чешловидни структури за филтрирање на мали риби и ситни ракови од водата.
Китовите можат да се најдат во сите светски океани, па дури и во неколку реки. Еден вид на делфин, виолетов речен делфин, живее само во реката Амазон и нејзините поголеми притоки. Некои китови, вклучувајќи ги синиот, грбестиот и сивиот, мигирираат на огромни растојанија, патувајќи меѓу тропските региони во зима и субполарните води во лето. Другите китови не мигрираат на долги растојанија или, како на пример китот-убиец, талкаат без специфични мигрирачки патишта.
1 Физички опис
Китовите се огромни во споредба со сите други животни. Синиот кит е еден од најголемите животни воопшто, со должина од преку 24 m и тежина од 150 метрички тони. Неговото срце е големо колку фолксваген буба, а неговото тело е речиси големо и тешко како тоа на најголемиот познат диносаурус.
Китовите поседуваат кружно тело заострено во задниот дел во пар на широки хоризонтални опашни перки. Коските на опашните перки ги претставуваат екстремитетите на копнените цицачи. Многу китови имаат дорзална перка сместена на или позади центарот на грбот.
2 Китовите како тема во уметноста и во популарната култура
* „Незаконски товар“ — краток расказ на македонскиот писател Ѓорѓи Крстевски.* „Риболовот на китови на Гренланд“ (англиски: ''Greenland Whale Fisheries'') - песна на ирската рок-група Поугс (''The Pogues'') од 1984 година.* „Последниот голем американски кит“ (англиски: ''Last Great American Whale'') - песна на американсиот рок-музичар Лу Рид (''Lou Reed'') од 1989 година.
Слатководен екосистем

Слатководните екосистеми се водни екосистеми. Тука спаѓаат езерата барите, реките, потоците и мочуришта. Тие се разликуваат од морските екосистеми по тоа што овие содржат многу повеќе сол. Слатководните живеалишта се класификуваат по различни фактори како температурата, светлинската пропусност и растителноста.
1 Поврзано
* Лимнологија
* Морска биологија
* Лимнологија
* Потамологија
2 Библиографија
* Литвик Џ.Р.; Колиер К.; Чадертон Л. (2007) „“. ''Science for Conservation'' 274. стр. 30. Служба за заштита на природата на Нов Зеланд.
Мара Бунева

Мара Бунева (1902 — 1928) — револуционерка и членка на ВМРО (Автономистичка).
На 13 јануари 1928 година во Скопје извршила атентат врз Велимир Прелиќ, обвинител во скопскиот округ на Кралството СХС, по што самата се застрелала и починала следниот ден во болница. Прелиќ починал неколку дена подоцна од повредите. Делото на Мара Бунева е поврзано со Скопскиот студентски процес (1927) и напорите на ВМРО против политиките на Кралството СХС во Вардарска Македонија во периодот меѓу двете светски војни.
1 Животопис
Основно училиште завршила во Тетово, а средно образование во Скопје. Таткото на Мара Бунева - Никола С. Бунев бил пријател на видниот публицист родум од Тетово, Матеjа Геров, и на д-р Никола Герасимов. Во семејството на Мара Бунева имало шест деца: Борис, Лазар, Мара, Надежда, Вера и Елена. По завршувањето на Првата светска војна Бунева заминала за Бугарија. Завршила високо образование на Софискиот универзитет, по што се омажила за офицерот од бугарската армија, Иван Хранков. Нејзиниот брат Борис Бунев ја привлекол во редовите на ВМРО и таа почнува да ги извршува наредбите на револуционерната организација, како на неколкупати ја поминувала границата со заговорнички задачи.
1.1 Атентатот на Велимир Прелиќ
По аферата со затворањето и судењето на македонските студенти во Скопје од страна на српските власти, во 1927 година, Бунева се вратила од Бугарија најпрво во Тетово, каде што останала краток период, а потоа во Скопје.
На 13 јануари 1928 година го извршила атентатот врз српскиот државен обвинител Велимир Прелиќ, на кејот на реката Вардар, кај Камениот мост во Скопје. Веднаш по атентатот, Бунева самата се застрелала за да не падне во рацете на српските окупаторски власти. На повредите им подлегнала ден подоцна, на 14 јануари.
На атентатот што го извршила Мара Бунева врз Прелиќ му претходел голем судски процес на 20 македонски студенти во Скопје, кој побудил големо интересирање кај европската јавност. Судените биле членови на Македонската младинска тајна револуционерна организација, основана во 1923 година во Виена. Таа имала своја мрежа во Берлин, Грац, Лајпциг, Прага и Париз каде што студирале македонски студенти. Истовремено, свои јадра создала и во Македонија - во Скопје, Штип, Велес, Прилеп, Битола, Крушево, Ресен, Крива Паланка, Куманово, Кратово, Берово, Струмица, Тетово, Радовиш и Неготино. Организатор на ММТРО бил Иван Бојаџиев од Велес, кој студирал во Виена.
Има спротивставени ставови за националната свест на Мара Бунева и побудите за атентатот којшто го извршила, но она што е неспорно е дека нејзиниот самопожртвуван чин ја изразувал македонската борба против тогашниот српски окупатор и стремежот за слобода.
2 Поврзано
* Спомен плоча на Мара Бунева во Скопје
* Македонската младинска тајна револуционерна организација
Нунциј

Нунциј е амбасадор на Светата Столица (Ватикан) во која било земја од светот. Само папските амбасадори се именуваат со ова име. Нунцијот е овластен од папата да склучува договори со земјите каде е претставник, кои се наречени конкордати.
Шпекулација

Шпекулант е признаен учесник на повеќето пазари, кој се обидува да ги предвиди промените на цените и по пат на, да речеме, купување и продавање фјучерс, да оствари добивка. Обично шпекулантот не е директно поврзан со финансискиот инструмент на кој се однесува фјучерсот.
1 Шпекулант за нови емисии
Шпекулантот за нови емисии (на англиски: ''Stag'') е трговец со хартии од вредност кој запишува новоиздадени акции, со надеж дека ќе ги продаде веднаш штом му се доделат, по цена повисока од номиналната.
Широк столб

Американски термин за вести во кои се прикажуваат цени и податоци за хартии од вредност и стоки за широка потрошувачка, во поголем обем од оние во прегледите што ги даваат берзите во печатот.